стр.128

**Министерски съвет**

**брой: 67, от дата 13.8.2021 г. Официален раздел / МИНИСТЕРСКИ СЪВЕТ**

**Постановление № 274 от 9 август 2021 г. за изменение и допълнение на Устройствения правилник на Изпълнителна агенция „Оперативна програма „Наука и образование за интелигентен растеж“, приет с Постановление № 237 на Министерския съвет от 2017 г.**

**ПОСТАНОВЛЕНИЕ № 274 ОТ 9 АВГУСТ 2021 Г.**

**за изменение и допълнение на Устройствения правилник на Изпълнителна агенция „Оперативна програма „Наука и образование за интелигентен растеж“, приет с Постановление № 237 на Министерския съвет от 2017 г. (обн., ДВ, бр. 86 от 2017 г.; изм. и доп., бр. 24 от 2019 г. и бр. 20 и 27 от 2021 г.)**

**МИНИСТЕРСКИЯТ СЪВЕТ**

**ПОСТАНОВИ:**

§ 1. В наименованието и навсякъде в текста думите „Изпълнителна агенция „Оперативна програма „Наука и образование за интелигентен растеж“ се заменят с „Изпълнителна агенция „Програма за образование“.

§ 2. Навсякъде в текста с изключение на чл. 4, ал. 1 след думите „по ОП „НОИР“ се добавя „и по Програма „Образование“, а след думите „на ОП „НОИР“ се добавя „и на Програма „Образование“.

§ 3. В чл. 4 се правят следните изменения и допълнения:

1. Създава се нова ал. 2:

„(2) Агенцията изпълнява функциите на управляващ орган на Програма „Образование“ за програмен период 2021 – 2027 г. и всички произтичащи от това задължения и отговорности съгласно националното законодателство и правото на Европейския съюз.“

2. Досегашните ал. 2 и 3 стават съответно ал. 3 и 4.

§ 4. В чл. 5, ал. 2, изречение първо числото „109“ се заменя със „118“.

§ 5. В чл. 12 ал. 2 и 3 се изменят така:

„(2) Осъществяването на функциите по ал. 1 се подпомага от служители, които заемат по трудово правоотношение длъжността „сътрудник по управление на европейски проекти и програми“ и са назначени за срок до приключването на съответната програма – Оперативна програма „Наука и образование за интелигентен растеж“ или Програма „Образование“.

(3) Възнагражденията на служителите по ал. 2, включително разходите за задължителни осигурителни вноски за сметка на осигурителя, се финансират изцяло от Приоритетна ос „Техническа помощ“ на съответната програма – Оперативна програма „Наука и образование за интелигентен растеж“ или Програма „Образование“.“

§ 6. В чл. 13 се правят следните изменения и допълнения:

1. Досегашният текст става ал. 1 и в нея:

а) в т. 10 думите „организира и координира дейностите на подкомитета и тематичните работни групи, които подпомагат дейността на КН на ОП „НОИР“ се заличават;

б) точка 12 се изменя така:

„12. координира дейностите и участва в изготвянето на годишния доклад и на окончателния доклад за изпълнението на ОП „НОИР“, както и на регулярните кумулативни данни и на окончателния доклад за изпълнение на Програма „Образование“;“.

2. Създават се ал. 2 и 3:

„(2) Осъществяването на функциите по ал. 1 се подпомага от служители, които заемат по трудово правоотношение длъжността „сътрудник по управление на европейски проекти и програми“ и са назначени за срок до приключването на съответната програма – Оперативна програма „Наука и образование за интелигентен растеж“ или Програма „Образование“.

(3) Възнагражденията на служителите по ал. 2, включително разходите за задължителни осигурителни вноски за сметка на осигурителя, се финансират изцяло от Приоритетна ос „Техническа помощ“ на съответната програма – Оперативна програма „Наука и образование за интелигентен растеж“ или Програма „Образование“.“

§ 7. В чл. 14 се правят следните изменения и допълнения:

1. Досегашният текст става ал. 1.

2. Създават се ал. 2 и 3:

„(2) Осъществяването на функциите по ал. 1 се подпомага от служители, които заемат по трудово правоотношение длъжността „сътрудник по управление на европейски проекти и програми“ и са назначени за срок до приключването на съответната програма – Оперативна програма „Наука и образование за интелигентен растеж“ или Програма „Образование“.

(3) Възнагражденията на служителите по ал. 2, включително разходите за задължителни осигурителни вноски за сметка на осигурителя, се финансират изцяло от Приоритетна ос „Техническа помощ“ на съответната програма – Оперативна програма „Наука и образование за интелигентен растеж“ или Програма „Образование“.“

§ 8. В чл. 15 се правят следните изменения:

1. В ал. 1 т. 4 се изменя така:

„4. провежда производства по определяне на финансови корекции съгласно чл. 70, ал. 1 и сл. от ЗУСЕСИФ;“.

2. Алинеи 4 и 5 се изменят така:

„(4) Осъществяването на функциите по ал. 1 се подпомага от служители, които заемат по трудово правоотношение длъжността „сътрудник по управление на европейски проекти и програми“ и са назначени за срок до приключването на съответната програма – Оперативна програма „Наука и образование за интелигентен растеж“ или Програма „Образование“.

(5) Възнагражденията на служителите по ал. 4, включително разходите за задължителни осигурителни вноски за сметка на осигурителя, се финансират изцяло от Приоритетна ос „Техническа помощ“ на съответната програма – Оперативна програма „Наука и образование за интелигентен растеж“ или Програма „Образование“.“

§ 9. В приложението към чл. 5, ал. 2 се правят следните изменения:

1. В наименованието числото „109“ се заменя със „118“.

2. На ред „Специализирана администрация“ числото „83“ се заменя с „92“.

3. На ред „дирекция „Управление на риска и контрол“ числото „13“ се заменя с „14, в т.ч. сътрудници по УЕПП – 3“.

4. На ред „дирекция „Програмиране, наблюдение и оценка“ числото „12“ се заменя с „14, в т.ч. сътрудници по УЕПП – 2“.

5. На ред „дирекция „Подбор на проекти и договаряне“ числото „13“ се заменя с „16, в т.ч. сътрудници по УЕПП – 3“.

6. На ред „Главна дирекция „Верификация“ числото „45“ се заменя с „48, в т.ч. сътрудници по УЕПП – 10“.

Допълнителна разпоредба

§ 10. Преименува се Изпълнителната агенция „Оперативна програма „Наука и образование за интелигентен растеж“ в Изпълнителна агенция „Програма за образование“.

Заключителни разпоредби

§ 11. В Постановление № 13 на Министерския съвет от 2018 г. за определяне на второстепенните разпоредители с бюджет към министъра на образованието и науката (обн., ДВ, бр. 12 от 2018 г.; изм. и доп., бр. 24 от 2018 г., бр. 6 и 24 от 2019 г., бр. 12 от 2020 г. и бр. 20 и 27 от 2021 г.) се правят следните изменения:

1. В чл. 1, ал. 1, т. 3 думите „Изпълнителна агенция „Оперативна програма „Наука и образование за интелигентен растеж“ се заменят с „Изпълнителна агенция „Програма за образование“.

2. В приложение № 1 към чл. 1, ал. 2, в т. 3 думите „Изпълнителна агенция „Оперативна програма „Наука и образование за интелигентен растеж“ се заменят с „Изпълнителна агенция „Програма за образование“, а числото „109“ се заменя със „118“.

§ 12. В Класификатора на длъжностите в администрацията, приет с Постановление № 129 на Министерския съвет от 2012 г. (обн., ДВ, бр. 49 от 2012 г.; изм. и доп., бр. 80 от 2012 г., бр. 25 и 44 от 2014 г., бр. 64 от 2015 г., бр. 32, 36, 54, 76 и 86 от 2016 г., бр. 9, 44, 86 и 94 от 2017 г., бр. 24 и 72 от 2018 г., бр. 1, 2 и 93 от 2019 г., бр. 93, 99, 101 и 105 от 2020 г. и бр. 21 от 2021 г.), навсякъде в текста думите „Изпълнителна агенция „Оперативна програма „Наука и образование за интелигентен растеж“ се заменят с „Изпълнителна агенция „Програма за образование“.

§ 13. Постановлението влиза в сила три дни след датата на обнародването му в „Държавен вестник“.

Министър-председател: Стефан Янев

и.д. Главен секретар на Министерския съвет: Красимир Божанов

4892